Arten er i tilbakegang på grunn av moderne landbruk som ødelegger voksestedene. Arten har vært utbredt på Østlandet fra Mjøsområdet sør til Agder, i indre fjordstrøk på Vestlandet og flere steder ved Trondheimsfjorden. Forekomstene i Trøndelag og de aller fleste på Vestlandet forsvant allerede før 1950, og etter 2000 er den bare dokumentert fra et kjerneområde fra rundt Oslo sør til Grenland, og med noen få forekomster i mjøsområdet.